تەلار ھیرانی

تەلار جەمال خدر ناسراو بە تەلار ھیرانی (لەدایکبووی ١٩٧٢ لە ڕانیە) خانمە نواندنکارێکی کوردە لە بواری شانۆ، فیلم و دراما. بە یەکێک لە چالاکترین ژنە شانۆکارەکانی کورد ھەژمار دەکرێت، ھەروەھا چەندین کاری شانۆیی بە تەنیا لە کوردستان و ئەورووپا پێشکەش کردووە. سەرەتای کارکردنی لە شانۆوە دەستی پێ کردووە، لە تەمەنی شەش ساڵی دەستی بە خوێندنەوەی شیعر کردووە، پاشان چەند ساڵێک لە گرووپی موزیکی ڕانیە بووە و ئامێری گیتاری ژەنیوە، دواتر لە تەمەنی ١٣ ساڵیدا چووەتە بواری شانۆ و بووە بە فێرخواز لەو بوارەدا، پاشانیش وەکو ئەکتەری سینەما بە ھەردوو زمانەکانی کوردی و سوێدی ڕۆڵی بینیوە و تا ئێستاش لە ھونەرەکەی بەردەوامە. جگە لە کاری ھاوبەش لە ٣٠ کاری شانۆیی، و لە چەندان فیلم و درامادا وەک ئەکتەری سەرەکی ڕۆڵی بینیووە، ھەروەھا لە یەکێک دراما سویدییەکانیش ڕۆڵی تێدا بینیووە.

 ژیاننامە 
 خوێندن 
لە ساڵی ١٩٩٤ بەشی شانۆی پەیمانگای ھونەرە جوانەکانی سلێمانی تەواو کردووە، ھەروەھا بەشی نواندنی لە کۆلێژی ھونەرە جوانەکانی ھەولێر تەواو کردووە، و لە ساڵی ٢٠١٩ کۆتایی بە زانکۆ ھێناوە.

 کارکردن 
ساڵی ١٩٨٥ کە لە قۆناغی خوێندنی سەرەتایی بووە دەستی بە کاری ھونەری کردووە، بە شانۆگەرییەکی منداڵان بەناوی (چۆلەکەکان).

 بەرھەمەکان 
+ ئەو دراما و فیلمانەی ڕۆڵی نێدا بینیوە: ناو  ڕۆڵ  ساڵ  چەشن چەرخ و فەلەک  خونچە   دراما کارگەی خێزان    دراما ئاکامی نھێنییەکان    دراما باڵەخانە    دراما ئادیابین    دراما ھیوا    فیلم لم    کورتەفیلم
+ ئەو شانۆگەرییانەی ڕۆڵی تێدا بینیوە: چۆلەکەکان  شانۆگەری دایکە ئازاکە  شانۆگەری مەرگ و کچ  شانۆگەری بەرگی سەبووری  شانۆگەری ژنەکەی ئەو ماڵە  شانۆگەری میدیا  شانۆگەری

 سەرچاوەکان 

پۆل:خانمەکتەرانی فیلمی کوردستانی
پۆل:خانمەکتەرە کوردەکان
پۆل:زیندووان
پۆل:ژنانی کورد
پۆل:کوردەکانی باشووری کوردستان
پۆل:لەدایکبووانی ١٩٧٢